Әлім Қайсар — Қазақстан Энциклопедиясы
"Әлім Қайсар — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TITLE: Әлім Қайсар — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=0
META: "Әлім Қайсар — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TOTAL WORDS: 245
TEXT: Қазақстан Энциклопедиясы Әлім Қайсар - жазушы. 1947 жылы 9 қаңтарда, Қостанай облысы Жанкелдин ауданының Саға ауылында туды. Мамандығы –журналист. Қазақстан Жазушылар одағының, Халықаралық жазушылар одағының және Қазақстан Журналистер одағының мүшесі. Ол белсенді ауыл тілшісі ретінде таныла бастаған 1969 жылы Қостанай облыстық «Коммунизм таңы» газетіне жұмысқа шақырылды. Бастапқыда әдеби қызметкер, аға әдеби қызметкер, мәселені жедел қамтитын тілші болды. Кейін газеттің өнеркәсіп, құрылыс және көлік бөлімінің, пртия тұрмысы бөлімінің меңгерушісі болып қызмет етті. 1990 жылғы тамыздан бастап 1997 жылғы сәуірге дейін респбуликалық «Егемен Қазақстан» газетінің Торғай облысындағы меншікті тілшісі болып істеді. Облыс жабылған соң Ақмола қаласына келіп, облыстық «Арқа ажары» газетінде тілші, 1998-2000 жылдар аралығында Қазақстан Республикасы Мәдениет, ақпарат және қоғамдық келісім министрлігінде бас маман болды. Ол 2000-2014 жылдары «Егемен Қазақстан» республикалық газеті» ашық акционерлік қоғамында қызмет істеді. Қ. Әлім «Жазушы», «Қазақстан», «Жалын», «Ана тілі», «Қайнар», «Фолиант» т. республикалық баспалардан шыққан 24 кітаптың авторы. Бұдан басқа 2007 жылы оның 8 томдық шығармалар жинағы жарық көрді. Сондай-ақ оның әдеби жазбасымен әр түрлі мамандық иелерінің атынан бес кітап республика баспаларынан жарық көрді. Көптеген көркем очерктері мен әңгімелері, эсселері мен көсемсөздері отызға жуық ұжымдық жинаққа енгізілген. Алаш ардақтысы Міржақып Дулатовтың мәйітін 57 жылдан соң Карелиядан әкеліп, туған жері – Торғайға қайта жерлеу экспедициялық сапарының басы-қасында болған Қайсардың қаламынан «Мұңды сапар» атты тағылымы мол хикаят туды. Бұған дейін ол М. Дулатов ақталысымен-ақ, халқының тәуелсіздігі үшін күрескен осынау асыл азамат туралы танымдық маңызы зор бірнеше зерттеу мақалалар, деректі әңгімелер, эсселер жариялаған еді. Отбасында 5 баланың әкесі. Қазақ әдебиеті } }}} } }}}
